
Prooemium. 


Nulla  res  videtur  maiorem  in  organismum  vim 
t exercere,  quam  animi  affectus.  Quod  iam  ex 
leo  patet,  quod  homines  optimi  his  incitati,  sae- 
1 pissime  in  peius  vertuntur,  saepe  etiam  ad  quan- 
idani  veluti  helluarum  conditionem  delabuntur; 
1 contra  vero  homines  pessimi  per  eos  ad  bonos 
imores  et  naturae  integritatem  reducuntur. 

Verum  etiam,  si  corporis  rationem  habeas, 
animi  affectus  plurimum  valent,  cum  et  morbos 
iin  eo  progignere  et  morbos  sanare  possint,  quod, 
mt  reliquos  omittam,  Maass  i)  Grunov  2)  aliique 
[demonstrarunt.  Hosce  effectus  varios  animi 


1)  Maass,  Versuch  iiber  die  Leidenscliaften.  Tlil.  l, 

5.  49.  No.  I.  2. 

2)  Grunov,  dissert.  inaugural  medie,  de  noxa  atque 
utilitate  animi  pathematum  seu  adfectuum  in  me- 
dicina. Hal,  1745. 

aflectuuin  animo  perpendens , tandem  campum 
eorum  latiorem  atque  frequentiorem,  nempe 
noxam,  quam  organismo  humano  afferunt,  de- 
scribendi consilium  cepi;  quod  eo  magis,  cum 
haec  eorum  cognitio  cuilibet  et  nimirum  medico 
practico  maximi  momenti  sit,  et  effectus  eorum 
phaenomena  producant,  quae  sine  eorum  cogni- 
tione nec  bene  explicari  nec  remedia  ad  noxam 
eorum  removendam  rite  adhiberi  possint.  Non 
negandum  est,  hanc  materiam,  quam  mihi  ex- 
plicandam elegi,  esse  difficilem,  non  modo  quod 
in  arte  medica  tiro  sum,  sed  in  naturae  etiam 
animi  affectuum  explicatione  et  in  ipsorum  defini- 
tione magna  varietas,  obscuritas  et  difficultas  ob- 
tinet; nec  minus  etiam  hoc  meum  laborem  difli- 
cilent  reddit,  quod  animi  passiones,  animi  desi- 
deria et  animi  affectus  saepius  inter  se  confun- 
duntur, quamquam  singula  valde  inter  se  diffe- 
runt. Quare  superfluum  non  habeo , si  hic  non- 
nulla de  discrimine  animi  affectiuim  et  animi 
passionum  sive  cupidinmri  verba  obiter  dixerim; 
quem  ad  fmem  etiam  nonnullos  et  recentiores  et 
antiquiores  scriptores  introducam,  quod  ad  ex- 
plicandos, definiendosque  animi  affectus  ut  mate- 
riam accuratius  persequerer,  pernecessarium  in- 
dicavi , ne  animi  passiones  et  desideria  affectibus 
animi  adnimierentur , quod  a recentioribus  seri- 

ptoribus  e.  c.  a Grunov  i)  Moeringlio  a)  aliisque 
factum  esse  constat. 

lam  nomen  gernianicuni  ntriusque  animi 
mutationis,  discrimen  satis  demonstrat,  melius 
atque  accuratius  vero  differunt  ipsorum  natura. 
Secundum  Maassii  sententiam  3)  est  animi  possio: 
cupido  tam  fortis,  ut  mens  sana  ipsa  per  eam 
vincatur;  animi  affectus  vero  status,  quo  fortis 
affectio  interna  existit  et  sensus  internus  nimirtim 
est  comprehensus.  Kantius  4)  animi  passionem 
dicit  esse  tantam  attractionem  ad  aliquam  rem, 
quanta  ratione  hominis  affecti  aut  difficile  aut 
nullo  modo  vinci  possit;  animi  affectum  vero 
esse  sensum  alicuius  voluptatis  aut  taedii  aliqua 
in  re,  qui  animi  deliberationem  hominis  affecti 
deprimat.  Et  Burdachius  commemorat  5)  animi 
passiones  esse  conatum  ardentioreni  aliquem  in 
finem  determinatum;  affectus  animi  vero  6),  esse 
excitationem  animi  efficaciorem , igitur  statum 
animi,  quo  res  aliqua  animum  nimium  incitet.. 


1)  Grunov,  diss.  de  noxa  atque  utilitate  etc, 

2)  Moeringhus , diss.  inauguralis  medie,  de  animi 
patliematum  etc. 

5)  Maass,  Versuch  iiber  d.  Leidenschaften.  Tl.  i.  $.g, 

4)  Kant  Anthropologie.  63. 

5)  Burdach,  Handbuch  der  Pathologie.  Jf.  230.  b. 

6)  Ibid.  314.  a. 

Et  Cicero  i)  perturbationem  esse 

inquit  appetitum  vehementiorem , sed  vehemen- 
tiorem  volunt  esse,  qui  longius  discesserit  a na- 
turae constantia;  et  alio  loco  Cicero  definitionem 
Zenonis  indicat  2)  his  verbis:  ,,est  igitur  Zeno- 

nis haec  definitio,  ut  perturbatio  sit,  quod 
ille  dicit  aversa  a recta  ratione  contra  naturam 
animi  commotio. “ Et  Magirus  3)  passiones  ex 
Aristotelis  sententia  ita  definivit:  est  motus  cor- 
dis a notitia  et  cognitione  obiecti  excitatus,  illud- 
que  aut  prosequens  aut  fugiens.  Attamen  ex  his 
patet,  has  Ciceronis,  et  Zenonis  et  Magiri  defini- 
tiones, tantum  passiones  animi  nequaquam  affe- 
ctus, uti  nos  intelligi  volumus,  attinere.  Ex  his 
omnibus  dictis  elucet,  animi  passiones  sive  desi- 
deria eas  animi  esse  affectiones , quae  cum  cupi- 
ditate et  desiderio  invincibili  aliquam  in  rem  sint 
coniunctae  et  quae  longum  per  tempus  persistant]; 
affectus  vero  animi  ardorem  esse  haud  volunta- 
rium et  exaltationem  animi  affecti,  quare  etiam 
affectus,  si  calor  cordis  nimius  extinguitur,  de- 
sinunt et  animi  etiam  affectus  aperti  at- 
que probi  apparent,  quum  contra  animi  pas- 
siones oculte  iinprobeque  agere  possint.  Sed 
ne  tam  multa  verba  faciam,  nunc  ad  memn  finem 

j)  Quaest.  Tiiscnl.  lib.  IV,  c.  6, 

2;  IHir!,  lib.  IV.  c.  26. 

5)  Magirus  in  phys,  suis  lih,  VI,  c,  16, 

ipsmn,  nempe  ad  explicandos  affectus  animi  af- 
fectuum noxiorum  in  organismum  humanimi  me 
verto. 


§.  1. 

Multitudini  causarum,  quae  phaenomena,  mu- 
tationes et  morbos , imo  mortem  ipsam  inducere 
valent,  merito  etiam  animi  affectus  adnumerare 
passunius;  quam  ob  rem  ii  sunt  a patlialogiae 
scriptoribus  inter  morborima  causas  relati,  v.  c. 
a Sqrengelio,  Burdachio,  Conradio  aliisque.  Hi 
jiimirum  causis  dynamicis  adnumerandi  sunt,  cum 
prae  aliis  actiones  animi  occupent,  quamquam 
etiam  mediate  sive  indirecte  in  coqjoris  mate- 
riem magis  vel  minus  vim  suam  exserunt.  Effe- 
ctus eorum  modo  maiores  modo  minores  partim  a 
potentia  eorum,  cum  affectus  nonnulli  per  se  for- 
tiores ac  vehementiores  aliis  sint  et  mutationes 
maiores  in  organismo  producant,  sic  e.  c.  est  de- 
speratio affectus  veliementior , quam  spes , terror 
fortior  quam  pudicitia,  partim  a maiore  vel  mi- 
nore sensibilitatis  vel  temperamenti  gradu  subiecti 
dependent;  eoque  magis  id  quidem  si  potentiis 
nocentibus  homo  iamiani  correptus  est. 

§.  3. 

Animi  affectus,  ut  per  cerebrum  et  systema 

I 

nervosum  in  organismum  effectum  praebeant, 


10 


Sic  functiones  organorum  aut  augent  aut  mi- 
nuunt, aut  sensibilitateni  et  irritabilitatem,  san- 
guinis circulationem,  respirationem,  secretiones 
et  excretiones  nec  minus  omnes  functiones  aut 
iuvant  aut  impediunt,  et  profecto  in  suis  effecti- 
bus vehementissimis  afferunt  apoplexiam,  paralysin, 
quin  etiam  mortem.  Hosce  generales  effectus 
respicientes,  affectus  animi  etiam  in 

I.  excitantes  et  II.  deprimentes  divi- 
dimus, 

3- 

Nonnulli  eos  dividunt  in  comtemplativos  et 
pathologicos  utiMaass  indicat,  i)  alii  in  ineundos 
et  iniucundos  v.  c.  Grunovus  2)  alii  in  primiti- 
vos et  simplices  e.  c.  Moeringhus  5),  sicuti  etiam 
Laurentius  4)  primitivos  et  secundarios 

partitur,  et  Aquinas  5)  undecim  passiones  ponit, 
nempe  sex  in  appetitu  concupiscente,  quinque  in 
irascente. 


1)  Maas3  Versuch  uber  die  Leidenscliaften,  T.  1,  JJ.  6. 

2)  Grunov  diss,  de  noxa  atque  utilitate  animi  pa- 
thematum  ete, 

5)  Moeringhus,  dias,  de  pathematibus. 

4)  Laurentius  disputatio  physica,  de  passionibus  ani- 
mae primitivis  etc.  Servestae  l6gi. 

5)  /quinas  Quaest.  sg.  art.  4, 

Concupiscentis  constituit:  amorem,  odium, 

desiderium,  fugam,  gaudimn,  tristitiam;  irascen- 
tis:  spem,  desperationem,  metum,  audaciam, 

iram,  quae  paucis  his  versibus  mnemonicis 
exprimuntur : 

• Hic  amat,  hic  odit,  desiderat  aut  fugit  ille 
Gaudet,  tristatur  spes,  exspes  hic  timet,  audet 
Iratum  hunc  videas  varia  est  affectio  nempe. 

Tamen  vero  est  divisio  prior,  nempe  in  ex- 
citantes et  deprimentes,  qua  etiam  Sprengelius, 
Burdachius , Conradius , Hecherus  aliique  suis  in 
libris  usi  sunt,  multo  melior  atque  praestantior. 

§■  4- 

Per  animi  affecuis  excitantes  statum  animi 
intelligimus , quo  hic  incitamento  sensuum  ve- 
hementiore  libere  et  impedite  agit,  quare  haec 
phaenomena  apparent,  nempe  irritatio  systematis 
musculorum  adaucta,  pulsatio  fortior  et  accelerata 
cordis  et  arteriarum , actio'  maior  musculorum 
vohmtariorum,  calor  adauctus  etc.  Si  quis  affec- 
tas vehemens  est,  tunc  irritationem  efhcaciorem, 
defatigatio  manifesta,  et  asthenia  indirecta  sequi- 
tur, et  in  summo  huius  affectus  gradu  statim 
primis  eius  momentis  suboritur  superexcitatio  et 
suppressio  animi  functionum,  totiusque  organis- 
mi. Morbi,  quos  affectus  excitantes  produnt,  sunt 


indolis  sthenicae  vel  indirecte  asthenicae,  fre- 
quentissime pyrexiae. 


5-  5- 

Ad  affectus,  qui  humanum  in  organismum 
excitando  agunt,  prae  ceteris  laetitia,  maxime  ino- 
pinata, impetus  quasi  divinus,  enthusiasmus,  ira, 
furor,  desperatio,  spes  rei.  pertinent.  Omnes 
affectuum  species  nolo  enumerare,  ne  nimium 
divager,  quod  nimirum,  cmn  ceteri  affectus  aut 
Ilis  cognati  aut  subordinati  sint,  quod  etiam  de 
affectibus  deprimentibus  serius  describendis  valet. 
Etiamnum  est  commemorandum,  scriptores  in  ex- 
citantium et  deprimentium  affectuum  divisione  sin- 
gulorum affectuum  variam  obtinere  opinionem, 
aliis  nempe  omnes  affectus  sine  exceptione  exci- 
tantes videntur,  i)  alii  rursus  affectus  deprimen- 
tes, excitantibus  adnumerant  v.  c.  terrorem  et 
sic  vice  versa  desperationem ; alii  rursus  affectus 
quosdam  partim  excitantes  partim  deprimentes 
habent,  quod  a Sprengelio  notatur.  2)  Tamen  ve- 
ro ex  sequentibus , quibus  singulas  animi  af- 
fectuum species  explicare  destinavi,  perspicuum 
erit,  species  affectuimi  supra  indicatas  pleno  iure 
pro  excitantibus  esse  habendas. 

1)  Jos.  Franh  Erliiuterung  der  Eriniierungs  - Theorie, 
S.  3-18. 

2)  Ilandbuch  der  Palliologie  Thl,  i.  JJ.  860. 


§.  6. 

I.  {lam  animi  affectus  excitantes  quoad  causas 
suas  coniuncti  esse  possunt: 

A,  aut  cum  praesentia  alicuius  boni  secundum 
Sprengelium  i ) aut  amoenitate  praesenti  uti 
Hallerus  dicit  g)  aut  aliquo  cum  sensu  prae- 
sentis perfectionis  sive  felicitatis  secundum 
Burdachimn  5)* 

7- 

Nunc  vero  ad  singulas  affectuum  excitantium 
species  ,^ipsas  transeo  quarum  primum  tenet  lo- 
cum 

a.  Laetitia,  quae  est  affectio  animi  grata  ali- 
qua de  re  bona  et  iucunda.  Laetitia  nimirum  effi- 
cit: excitationem  animi  nimiam,  phantasiam  ad- 
auctam, aprypniam,  circulationem  sanguinis  cele- 
riorem, congestiones  ad  caput  et  alias  partes,  ge- 
narum rubescendam,  oculorum  splendorem  sic  e. 
c.  vir  quidam  cui  publico  in  ludo  sors  maxima 
contigerat,  phrenitide  et  puerpera  quaedam  prae 
nimia  laetitia  metritide  correpta  est.  Saepissime 
e laetitia  orimr  statixs  crapixlae  similis,  qxxare  his 
in  hominibus  verba  abrupta  ac  parimi  inter  se 


1)  Ilandbuch  der  Pathologie  Thl,  i.  853.  JJ.  855. 

2)  von'  Haller  Grundriss  der  Physiologia  §.  564. 

3)  Handbuclx  der  Pathologie  Jf.  218. 

connexa,  motus  corporis  vehenientiores , ut  cla- 
mores , cantus,  saltus , imo  interdum  motus  con- 
vulsivos  videmus.  Motus  musculorum  fortes  nec 
minus  agitatio  cordis  et  arteriarum  adaucta, 
functiones  pulmonum  superantes,  producxmt  dif- 
ficultatem atque  anxietatem  respirationis.  Si  lae- 
titia maxime  est  fortis,  tunc  sequuntur  dolores, 
maxima  virium  debilitas  imo  ipsa  apoplexia  et 
mors.  Exemplum  mortis  nobis  narrat  Pechli- 
nus  i)  dicit  enim:  Torquatum  Gallum  cum  ex 
carcere,  in  quo  multos  per  annos  fxierat  detentus, 
liberaretur,  inter  primos  uxoris  et  liberorum  su- 
orum amplexus  exspirasse. 

8. 

Gradus  laetitiae  altior  est: 
b.  laetitia  inopinata,  ubi  homini  ali- 
quid boni  aut  grati  ex  improviso  accidit.  Haecce 
saepe  animi  functiones  celeriter  perdit,  lipothy- 
miam,  syncopen,  maniam,  astheniam  nervorum, 
spasmos,  convulsiones,  apoplexiam  gignit;  etiam 
plura  subitaneae  mortis  exempla  ex  laetitia  inopi- 
nata prostant  apud  auctores,  sic  Valerius  maxi- 
mus i)  duo  exempla  narrat  his  verbis;  ,, nuntiata 
clade,  quae  ad  lacum  Thrasimenum  inciderat| 


i)  Pechlinus  in  Ephemerid,  medicophy*.  lib.  3. 
1)  Val.  roaxim«  lib.  9.  c.  i»,  c 

altera  mater  sospiti  filio  ad  ipsam  portam  facta 
obviaju,  in  complexu  eius  exspiravit;  altera 
cum  falso  mortis  filii  nuntio  domi  moesta  sede- 
ret, ad  primum  conspectum  redeuntis  exanimata 
est.  Et  ex  recentiore  aevo  huc  pertinet  haeres, 
viri  immortalis  Leibnitzii,  quae,  cum  praeter 
, spem,  cistam  nunmiis  repletam  inveniret,  hoc 
thesauro  adeo  delectabatur,  ut  mortua  procumbe- 
ret; sic  videmus  etiam  homines  ad  capitis  sup- 
plicium damnatos,  subito  lipothymia  et  morte 
ipsa  corripi,  si  exclamatur:  dari  ipsis  veniam  et 

a morte  absolutionem. 

* §•  9' 

Ad  affectus  animi  excitantes  pertinent  porro 
c,  impetus  quasi  divinus  et  enthusiasmus, 
status  e laetitia  de  felicitate  et  bono  sensus  exce- 
dente, subortus,  et  ubi  praecipue  phantasia  po- 
tenter est  excitata  et  pretium  huius  rei  animo  ex 
intimo  sentit  et  amplectitur.  Hic  affectus  animi 
est  quidem  minus  fortis  et  corpori  noxius;  iperi- 
culosior  autem  ceteris  animi  functionibus,  dum 
nimia  existimatio  perfectionis,  virtutis  vel  bonae 
rei  fatuitatem  adducit,  facile  etiam  amentia, 
spasmi,  error  fanaticus  et  mania  inde  oriri  potest. 
Sic  homines  impetu  quasi  divino  correptos  et  in- 
de fanatismo  oriente,  nimirmn  fanatismo  religioso 
mortem  sibi  adsciscere  videmus,  uti  Vratislaviae 

facLuin  est,  alii  rursus  naturam  Dei  praeclaram 
e monte  alto  contemplantes  et  enthusiasmo  et 
fanatismo  religioso  correpti,  a petra  in  praeceps 
se  detrudunt.  Ex  his  intelligimus,  quantam  noxam 
laetitia,  laetitia  inopinata,  impetus  quasi  divinus 
et  entliusiasmus  in  organismum  humanum  ha-  , 
here  possint. 


§.  10. 

Nunc  transeo  ad  animi  affectus  excitantes,  qui 
B,  cum  praesentia  alicuius  mali,  rei  ingratae 
vel  sensu  virium  dehcientiuni  sunt  coniuncti, 
quo  pertinent: 

a.  ira,  quae  est  affectio  animi  vehemens  atque 

I 

ardens  de  aliqtia  re  sibi  ct  ipsius  voluntati 
pertinaciter  oppugnante,  aut  de  iniuriis  ne- 
quaquam meritis. 

Symptomata,  quae  in  irato  apparent,  sunt 
nimirum  haec:  circuitus  sanguinis  inordinatus 

summopere  acceleratus ; omnes  fere  musculi  sunt 
in  actione,  sic  nullum  periculum  metuens,  ocu- 
lis flagrantibus  iniuriae  illatae  sese  opponit,  unde 
Palingenius  dicit: 

Audaces  facit  ira  pericli 

Conteintrix  auget  rubor,  viresque  ministrat. 
Hoc  loco  praeterunda  non  est  eximia  irae 
descriptio,  quam  a Seneca  allatam  legimus.  Sed 
ipsius  illius  auctoris  verba  appono,  quae  et  di- 


jnitate  et  auctoritate  gravissima  sunt:  „ Flagrant 
(iratis)  et  micant  oculi,  multus  ore  toto  rubor, 
exaestuante  ab  imis  praecordiis  sanguine;  labia 
quatiuntur,  dentes  comprimuntur,  horrent  ac 
subriguntur  capilli;  spiritus  coactus  ac  stridens, 
articulonmi  se  ipsos  torquentium  sonus , gemitus, 
musitusque,  et  parum  explanatis  vocibus  sermo 
praeruptus,  et  complosae  saepius  manus,  et  pul- 
sata humus  pedibus,  et  totum  concitum  corpus, 
magnasque  minas  agens , foeda  visu  et  horrenda 
facies  depravantium  se  atque  intumescentium, “ 
Porro  congestiones  ad  caput,  respiratio  celeris, 
quare  vox  et  sermo  vehementiores  fiunt  et  saepe 
psellismus  et  tremor  totius  corporis  oriuntur,  se-  . 
cretiones  perturbantur,  maxime  vero  secretio  sa- 
livae et  bilis  augentur,  unde  fere  semper  in  ira 
dolor  tensivus  sub  scrobiculo  cordis  cum  amari- 
tie oris  observatur,  quam  dein  vomitus  biliosus 
vel  crebra  alvi  deiectio , vel  et  ambae  simul  ex- 
cretiones  subsequuntur.  Interdum  etiam  e spas- 
mo has  partes  obtinente  secretio  bilis  in  intestina 
prohibetur,  unde  bile  regurgitante  icterus  oritur, 
ut  memorat  Pechlinus  i).  Nonnuncjuam  etiam 
scirrhum  hepatis  producit,  nec  minus  calculum 
vesicae  felleae.  Porro  his  e spasmis,  primas  vias 


l)  Pechlinus  lib,  5.  observat. 
Senec.  De  Ira»  Lib  I.  cap.  l» 

infestantibus,  frequenter  flatus  et  borborygnii  et 
in  foeniinis  liysteria  gignitur;  tandem  ex  ira  in- 
flammatio ventriculi  est  observata , sine  dubio  ex 
acrimpnia  bilis  effusae  et  spastica  vasorum  ven- 
triculi constrictione. 


§.  11. 

Ex  motu  sanguinis  vehementiore  atque  acce- 
lerato, qui  in  irato  semper  adest,  alia  etiam  mala 
oriuntur,  nimirum  si  maior  ad  unam  vel  alteram 
partem  sanguinis  fiat  determinatio,  v.  c.  si  ad 
cerebrum  ruat  sanguis,  vertiginem,  phrenitidem, 
apoplexiam  et  epilejisiam  inducit;  sic  Barthol. 
phrenitidem  ex  ira  natam  commemorat,  i)  et  in 
foeminis  fluxus  mensium  ab  ira  saepe  maxime  au- 
getur, aliquando  etiam  suppressus  excitatur.  In- 
terdum in  ira  haemorrhagia  narium  , praeprimis 
in  illis,  qui  huic  evacuationi  adsueti  sunt,  et  in 
aliis  maxima  sanguinis  copia  ex  auribus  erumpit, 
sic  Pechlinus  £)  de  magistro  quodam  equitum 
narrat:  hunc  cum  maxime  iratus  hostem  invade- 
ret, tanta  aurium  haeniorhagia  esse  affectum,  ut 
finito  proelio,  graviter  et  ipse  vulneratus  crede- 
retur, prae  copia  sanguinis,  qua  vestes  erant 
conspurcatae.  Haemoptysin  etiam  et  haemor- 


1)  Earihol.  in  act,  Hafn.  Vol,  2,  observat,  gs. 

2)  Pechl.  lib.  3 observ.  2y, 

rhoidum  fliixum  ira  quandoque  excitat,  nimirum 
in  hominibus  ad  has  evacuationes  dispositis,  V'.-l 
qui  ante  iis  laboraverant.  Ex  ira  etiaiu  erysi- 
pelas nonnunquani  nascitur,  maxime  in  cacochy- 
niicis  et  iis,  qui  hoc  morbo  antea  iain  pluries 
laborarunt. 

§.  12. 

Iram  etiam  mortis  causam  exstitisse  legi- 
mus; sic  de  Innocentio  III.  pontifice  narratur, 
qtiod,  prae  rebus  in  bello  male  gestis,  ira  cor-, 
reptus  animam  exspiraverit;  narratur  etiam  a 
Th.  Barth.  in  act.  Hafn.  de  ancilla  quadam, 
quae,  ab  alapam  ipsi  inflictam  summopere  irata, 
mox  exanimis  concidit.  Sic  etiam  Valer. 
Maxim.  1)  narrat:  Sullam  animi  concitatione  ni- 
mia atque  immoderato  vocis  impetu  convulso 
pectore,  spiritum  cruore  ac  \ninis  mixtum  exspi- 
rasse. Praeter  haec  quotidiana  experientia  plura 
nobis  suppeditat  exempla  subitaneae  mortis  ex 
ira,  in  ipsa  nempe  coxnmotionis  vehementia. 

s 

Quamquam  proximam  mortis  causam  invenire 
dilhcile  est,  tamen  negari  nequit,  plurimos  ira 
vehementi  exanimatos,  apoplexia  correptos  ex- 
spirasse, cum  in  nonnullis  ira  mortuis,  sanguiiris 
copia  in  vasis  cerebri  et  etiam  intra  crankmi  ef- 
fusa , sit  inventa. 

— ^ 

i)  Val.  Maxim,  lib,  9.  c.  5, 

B 2 

$•  i3* 

Alius  animi  affectus  excitans  est  b.  furor, 
qui  est  sumnms  gratius  et  maxima  irae  eruptio 
in  qua  omnes  motus  maxime  furiosi  et  spastici 
occurrunt,  uti  iam  Virgilius  i)  canit: 

Uritur  infelix  Dido  totaque  vagatur 
Urbe  furens. 

Secretiones  ita  sunt  permutatae,  ut  hili  et 
salivae  mixtio  sit  abnormis,  quod  etiam  Burda- 
chius  2)  commemorat.  Cum  hinc  superexcitatio 
multo  maior  sit,  saepissime  subito  cessatio  animi 
virium  ut  et  ceterarum  corporis  functionum  con- 
sequuntur, quam  ob  rem  lipothymia,  apoplexia 
etc.  oritur.  Nimirum  ex  hoc  statu  furioso  exco- 
luntur pyrexiae  sthenicae  sive  indirecte  astheni- 
cae systematis  vasorum  sanguiferorum,  musculo- 
rum voluntariorum  vel  etiam  sthenici  aut  indi- 
recte asthenici  morbi  hepatis* 

$.  14. 

Nunc  ad  explicandum  alium  animi  affectum 
me  converto  c,  ad  desperationem,  hic  appa- 
ret, tristitia  intolerabilis  super  malo  praesenti  vel 
oppositio  contra  potentiam  impedientem,  quam 
superare  et  removere  non  valemus.  Nonnulli 
auctores  hunc  affectum  deprimentibus  adnumera- 


I)  Aeneicl.  Hb.  IV» 

S)  Burdachs  Handbucli  der  Pathologie  sas» 

runt  e.  c.  Sprengelius  8).  Cuiii  vero  conspicuus 
sit  maxima  virium  contentione,  qua  impedimenta 
tristitiam  excitantia,  superentur,  quamquam  su- 
perari nequeunt,  tamen  hunc  afFectum,  etiamsi 
moerori  et  animi  sollicitudini  sit  cognatus  et  hoc 
virium  augmentum  maxima  virium  consumtio 
consequatur,  numero  excitantium  comprehendere 
debemus.  Desperatio  non  sohmi  in  homines  et 
alia  obiecta,  sed  etiam  in  Deum  ipsum  impe- 
timi  facit,  .quare  desperatio  vehementiorem  vi- 
rivmi  exaltationem,  verum  etiam  postea  maiorem 
virium  debilitatem  ac  consumtionem  manifestat, 
quam  ira.  Desperatio  ideo  eosdem  effectus  exse- 
rit, quos  in  explicanda  ira  descripsi,  organismo 
admodum  infensos,  sed  summo  in  gradu. 

$•  i5- 

Nunc  iam  ad  affectum  aliiun  excitantem  et 
quidem  coniunctum  C,  cum  sensu  aliquo  amoe- 
nitatis vel  felicitatis  futurae,  me  confero,  d,  spes 
est  igitur  exspectatio  alicuius  boni,  attamen  hic 
intelligo  si  spes  noxie  in  organismum  efficiat, 
magis  nimiam  atque  vehementiorem  alicuius  rei 
exspectationem. 

Effectus  spei  est  in  eodem  gradu  excitans, 
uti  laetitia  et  si  subito  intrat  et  post  effectus  de- 
primentes oritur,  similem  noxam  alferre  potest. 


8)  Eiusd.  Haadbucli  der  Patliologie  §.  S6j. 


22 


Ex  celeritate,  qua  altera  grata  animi  contentio 
alteram  sequitur,  et  ex  imbecillitate  has  omnes 
comprehendendi  riteque  componendi,  amentia  oriri 
potest.  Et  contentione  aniuji  continua  in  exspe- 
ctationem rerum  consequenthuu  ceterae  organismi 
functiones  in  suis  actionibus  et  perturbantur  et 
impediuntur;  oriuntur  dyspepsia,  agiypnia,  se- 
cretio adaucta  vel  imminuta  excretionum,  debili- 
tas musculorum,  eoque  magis  id  quidem,  quo 
diutius  res  exspectatae  retardantur,  ubi  per  nimi- 
am nervorum  intentionem  stultitia  imo  ipsa  sus- 
pensio oiuniuin  animi  functionum  oriuntur. 

Sed  nunc  ad  secundum  animi  affectuum  or- 
dinem transeo. 

II.  ad  affectus  animi  deprimentes;  per  quos 
ii  intellignntur,  qui  actiones  organisiiii  debilitant, 
nimirum  partium  musculorum,  dum  mentis  acti- 
ones sunt  excitatae,  praeprimis  phantasia;  Uirgor 
vitalis  praecipue  his  cito  debilitatur,  vis  expansi- 
va  et  centrifuga  coercentur , circulatio  sanguinis 
superficiem  versus  minuitur  et  stagnatio  internis 
in  partibus  adducitur.  Morbi,  quos  hi  affectus 
deprimentes  producunt  sunt  indolis  directe  asthe- 
nicae ' et  quidem  status  jiaralyticus.  Ad  animi 
affectus,  organismum  deprimentes  pertinent  prae 
ceteris,  sollicitudo,  indignatio,  tristitia,  terror, 
pudor,  n.aus,  poenitentia. 

5*  17- 

Hi  affectus  sunt  coniuncti  quoad  causas: 

A.  cum  sensu  praesentis  rei  ingratae  sive  mali 

seu  infelicitatis.  Ad  hos  animi  affectus 

% 

numeramus : 

a)  Sollicitudinem,  quae  oritur  ex  aliquo 
malo  vel  ingrata  re,  cui  animus  sese  opponere 
studet,  sed  hanc  oppositionem  manifestare  ne- 
quit, aut  oh  debilitatem  aut  nimiam  animi  exci- 
tationem qua  stimuli  quam  vehementer  efficiunt 
et  vim  animi  facile  superant.  Sollicitudo  igitur 
animum  deprimit,  et  in  universum  propter  illuni 
conatum  sanitati  magis  est  infensa  quam  ira. 
Sollicitudine  inducitur  debilitas  animi  nervorimi 
et  musculorum,  circulatio  sanguinis  perturbata, 
congestio  eius  internas  partes  versus,  pallor  cutis, 
nunc  calor,  nunc  frigus,  perturbatio  et  depressio 
secretionum  et  excretionum,  stagna tio  in  vasis 
venosis  et  lymphaticis,  exindeqiie  assimilatio  lae- 
sa, hydrops,  icterus  et  alii  morbi  cachectici.  Porro 
oriuntur  suppressio  pectoris,  constrictio  tracheae 
spastica,  repulsio  vocis  atque  tremor  labiorum, 
stridor  dentium,  amentia,  lipothymia,  paralyses 
ct  nimirum  status  hepatis  paralyticus  etc. 

5-  i8- 

Sollicitudini  est  subordinata: 
b,  indignatio,  quae  in  suis  effectibus  solli- 
citudini similem  sese  habet,  et  tantum  eo  discer- 

nltur,  quod  suos  sensus  minus  deprimit,  quam- 
quam ii  etiam  res  ingratas  non  superare  valent, 
Qiiare  indignatio  magis  quam  ira  vana  atque 
irers  habenda.  Effectus  eius  noxii  effectibus  sol- 
licitudinis similes  sunt,  gradu  vero  inferiori. 

9'  19* 

Alius  affectus  deprimens  est; 
c,  tristitia,  quae  est  quasi  animi  dolor 
et  affectio  maxime  ingrata.  Ex  hoc  affectu  for- 
matur rationis,  prudentiae  et  voluntatis  debilitas, 
phantasia  nimis  elhcax ; consequuntur  agrypnia, 
somnia  tiirbantia,  mania  et  alii  mentis  morbi; 
sensus  deprimuntur,  musculi  debilitantur  et 
laxantur,  cirailatio  sanguinis  fft  debilis,  tarda, 
parva,  exinde  gignitur  frigus  extremitatum,  sicci- 
tas, rugae,  pallor  et  flavedo  cutis,  nimirum  albe- 
do  faciei,  deiectio  oculorum.  Hinc  pulchre  Ovi- 
dius moerorem  Niobes  describens  canit;  * 

In  vultu  calor  est  sine  sanguine,  Imiiina  moestis 
Stant  immota  genis ; nihil  est  in  imagine 

vivum. 

Respiratio  est  debilis  et  tarda  hincque  oritur 
gemitus,  excretiones,  exceptis,  et  secretiones 
lacryiuis  sunt  perturbatae,  lacrymarum  secretio 
ipsaque  post  finitur.  Appetitus , digestio  et 
assimilatio  defetiscunt,  exinde  infarctus  intesti- 
norum et  tandem  atonia  universalis  oriuntur. 


emaciationes , cachexiae,  scorhutus,  arthritis,  quae 
si  iaiu  in  corpore  adest,  a tristitia  summopere 
augetur;  nec  minus  nascuntur  ideae  fixae,  me- 
lancholiae, mania,  lethargus,  paralysis,  hemiplegia 
et  ipsa  tandem  mors  supervenit.  Haec  et  plura 
alia  mala  chronica  a tristitia  inducuntur.  Sed 
etiam  exemplis  mortis  subitaneae  ex  tristitia  su- 
bito invadente,  subortae  non  caremus;  sic  refert 
Michel  de  Montagne  i)  patrem  quendam,  cum 
filium  suum  in  proelio  occisum  cerneret,  proti- 
nus e vivis  discessisse;  quamquam  haec  tris- 
titia cum  terrore  haud  fuit  coniuncta.  Sic  etiam 
dePomperano  Gallo  memoratur,  quod,  urbe  qua- 
dam ab  imperatore  Carolo  V exercitu  expugnata, 
cogitatione  defixis  in  coelum  oculis  obstupuerit, 
et  extemplo  exspiraverit.  Et  quantopere  tristitia  in 
morbis  noceat,  observatio  quotidiana  testatur, 
adeo  ut  morbi  per  se  facile  sanabiles  per  tristi- 
tiam non  solum  diutius  trahantur,  sed  plane  etiam 
insanabiles  evadant;  quod  maxime  de  hypochon- 
dria valet;  quae  ut  saepe  a tristitia  oritur,  ita  vel 
maxime  a tristitia  fovetur. 

$.  20. 

d.  Sequitur  iam  terror,  affectio  animi,  quae 
subito  et  ex  improviso  intrat,  fere  frequentissima 


i)  MicLel  de  Montagne,  Essais  c.  2,  p,  6, 


et  nocentissima.  Hunc  per  afFectum  totum  sys- 
tema nervorum  percutitur  et  debilitatur,  quare 
frigus,  horror,  erectio  capillorum,  pallor  faciei, 
magnus  tremor  exstremitatum  oriuntur  et  vox 
saepe  inhibetur,  sic  iam  Virgilius  i)  terrore  com- 
prehensum pulchre  describit,  his  vei-sibus: 

— ' — ■ — magnis  exterrita  monstris 
Dirriguit  visu  in  medio,  calor  ossa  reliquit, 
Labitur,  et  longo  vix  tandem  tempore  fatur. 
Porro  circulatio  sanguinis  perturbatur,  quare 
congestiones  pulmones  et  cor  versus,  ex  quibus 
dyspnoea,  palpitatio  cordis  interdum  etiam  dila- 
tatio et  ruptura  eius , suppressio  secretionum 
nec  minus  haemorrhagiae  vehementes  sub- 
oriuntur. Musculi  cum  debilitentur,  convulsio- 
nes, frequenter  epilepsia,  hemiplegia  nascuntur 
ut  quotidiana  docet  experientia,  praeprimis  in 
foeminis  et  infantibus , quarum  systema  nervo- 
sum pro  natura  sua  admodiim  mobile  est,  quae 
quidem  mobilitas  a terrore  summopere  augetur, 
hinc  toties  a terrore  hysteria  nascitiir  vel  maxime 
augemr.  Th.  Barth.  i)  aphoniam  a terrore  in- 
ductam commemorat.  Noxius  etiam  admodiuu 
est  terror  faeminarum  manunis,  saepe  enim  lactis 
secretionem  supprimit,  vel  constringendo  vasa. 


1)  Aeneid.  Lib.  5.  v.  507. 

2)  in  act.  liafn.  lib,  i.  obsew.  lol» 

tmuores  et  scirrhos  gignit;  inde  quandoque  lac 
in  nianmiis  nocivum  redditur  ut  narrat  Peclili- 
nus.  i)  De  Febre  maligna  a terrore  inducta  le- 
gimus  apud  Tli.  Bartliol.  2)  in  exemplo  hominis, 
qui  credebat,  se  spectrum  vidisse. 

§.  21. 

Praeter  hos,  quos  attuli,  terror  etiam  plures 
alios  morbos  adducit,  lipothymiam,  catalepsin, 
maniam,  apoplexiam,  quin  etiam  mortem  accele- 
rat. Exempla  quae  terrorem  saepe  causam  mortis 
fuisse  comprobant,  et  nostris  temporibus  et  prae- 
terlapsis non  desunt;  Sic  Pechlinus  5)  narrat 
foeminam  quandam  patriciam,  cum  cometen  il- 
lum anni  1652  vidisset,  prae  terrore  mortuam 
esse.  Et  Valer.  Maxiin.  4)i^obis  luliam  I.  Caesa- 
ris filiam  narrat,  a terrore  mortuam  esse  hisce 
verbis:  qtiod  cum  aediliciis  comitiis  Pompeii  mag- 
ni, coniugis  sui,  vestem  cruore  respersam  e campo 
domum  relatam  vidisset,  territa  metu,  ne  qua  ei' 
vis  esset  illata,  exanimis  concidit,  partumque, 
quem  utero  conceptum  habebat,  subita  animi  con- 
stei-natione  et  gravi  corporis  dolore,  eiicere  coacta 
sit,  atque  ita  expiraverit. “ Hactenus  de  terrore.. 

1)  in  Ephemeriil.  medicophys.  observ.  35. 

3)  in  act.  Hafn.  Vol,  1 observ.  8f. 

3)  reclilinus  lib.  3.  observ.  23. 

4)  Val.  Maxim,  lib.  4 c.  6, 

§.  22. 

Nunc  e,  de  pudore,  quae  est  affectio  animi 
tristis  et  deprimens  ob  malum  quoddam  a nobis 
paratum,  quatenus  ab  aliis  cognoscitur.  Pudor 
elTicit  inordinatam  sanguinis  circulationem,  quare 
congestiones  ad  partes  externas;  ad  pectus  et  faciem 
indeque  erubescentiam  faciei.  Interdum  etiam  ex- 
oriuntur spasmo  parthnn  externarum,  congestio- 
nes ad  partes  internas,  porro  depressio  oculorum, 
impedimentum  functionum  nervorum  et  in  foe- 
minis  sensibilibus  spasmi,  convulsiones,  amenor- 
rhoea et  omnino  debilitas  totius  organismi,  unde 
facile  morbi  asthenici  oriri  possunt. 

§•  23- 

Nunc  eos  effectus  animi  deprimentes  expli- 
cabo , qui 

B,  cum  sensu  mali  vel  iniucundi  futuri  con- 
iuncti  sunt,  huc  pertinent  prae  ceteris: 

a.  metus,  quae  est  affectio  animi  ingrata, 
suborta  ex  idea  mali  iimuinentis.  Si  animadver- 
tamus hominem  metu  correptum,  videmus  pal- 
lorem primo  faciei  induci,  simul  cum  frigore  et 
tremore  partium  externarum;  unde  iterum  Ovi- 
dius canit; 

Extimui,  sensique  metu  riguisse  capillos 

Et  gelidum  subito  frigore  pectus  erat. 

Metus  porro  congignit  circulationis  sanguinis 
suppressionem,  congestiones  ad  partes  internas, 

praecipue  cor  versus,  cordis  palpitationem,  pul- 
sum parvum  et  dej)ressum  respirationem  diffici- 
lem, stagnationem  sanguinis  et  glandularum,  se- 
cretiones imminutas  aut  debilitatem  sphincterum 
ideoque  excretiones  involuntarias  urinae,  seminis 
et  alvi,  laxitatem  vasorum  cutis  et  exinde  sudo- 
res frigidos,  interdum  jcruentos,  denique  resor- 
ptionem adauctam,  uti  propter  reactionem  debili- 
tatem vel  excitationem  adauctam  et  imaginatio- 
nem; organismus  etiam  aptior  fit  ad  miasmata  et 
contagia  excipienda.  Consequitur  imo  callapsus 
systematis  nervosi  universalis;  uti  error  et  sup- 
pressio sensumu  et  animi,  amentia,  lipothymia, 
asphyxia  quin  etiam  mors. 

§.  24. 

Extremo  loco  eum  affectum  deprimentem 
commemoro,  qui 

C,  cum  sensu  ingratae  vel  iniucundi  rei,  iam 
praeterlapsae  vel  factorum  iniuste  commissorum 
coniuncttis  est.  Tantum  nomino  poeniten- 
tiam, quae  est  affectio  animi  tristis  ob  malum 
aut  factum  a nobis  olim  conmiissum,  quod, 
cum  inhonestum  et  iniustum  cognoscamus,  vel 
ab  aliis  iniustum  habeatur  et  indicetur,  non  com- 
missum optamus.  Conscientia  mala  irrumpit  iu- 
dicium  et  attentionem  tantum  ad  illam  rem  in- 
gratam attrahit;  phantasiam  itaque  incitat,  quare 
facile  ideas  fixas  atque  falsas,  maniam  et  alios 

juentis  morlDOS  gignit.  Inquietudine  continua  et 
anxietate  tonus  nervorum  debilitatur,  oriuntur 
agrypnia,  somnia  molesta  suppressio  facultatis  re- 
productivae  laxitas  et  atonia  musculorum,  lan- 
guor circulationis  sanguinis  et  respirationis,  sae- 
pius gemitus;  turbatio  secretionum  excretionuin- 
que,  laesio  appetitus  atque  digestionis,  stagnatio 
humorum  in  intestinis,  tandem,  si  poenitentia 
vehementior  fuerit,  atonia  universalis  emaciatio- 
nes,  cachexiae  ipsaque  mors  sequuntur. 

Vim  affectuum  animi  in  organismum  noxiam 
indicasse  sufficiat,  quare  iam  finem  dissertati - 
miculae  meae  impono. 


CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADIECTUM. 

Ego  loannes  Traugott  lackisch  in  pago  Lusatiae 
superioris,  cui  nomen  est  Schreibersdorf , die 
XXVI  Maii  anni  MDCCXCII,  patre  optimo  sed 
iam  defuncto  et  matre  carissima  e gente  Herman- 
niana  natus  sum.  Ad  annum  usque  decimum 
quartum  in  elementis , quae  puer  capere  valet  in 
schola  civili  informatus,  Lyceum,  quod  Laubae 


Hectore  doctissimo  loerdens  floret,  me  contuli. 
Hic  per  trieimiiuii  literis  studui,  dein  vero  Gym- 
nasium Goriicense  per  c|uadriennimn  auspiciis 
viri  suuaue  venerandi  Antonii,  Rectoris  frequen- 
tavi. Cursu  scholastico  finito,  anense  Maio  anni 
XIII  huius  seculi,  Acadeniiam  Lipsiensein,  theo- 
logiae operam  daturus,  petii,  ubi  a Wielando 
Rectore  t.  t.  Magnifico  civibus  acadeiuicis  sum 
adscriptus 

Hic  cum  lectiones  theologicas  frequentassem, 
triennio  rite  absoluto,  in  patriam  redux,  paeda- 
£;o2:us  familiae  iuvenilis  viri  nobilis  de  Fromberg, 
nec  jninus  tentamine  pro  licentia  conciones  ha- 
bendi peracto , socius  collegii  concionalis  , quod 
Laubae  extat,  factus  sum.  Sed  doloribus  pectoris 
cruciatus  et  interdum  dyspnoea  et  haemoptysi 
correptus , nimirum  in  concionibus  habendis  de 
hac  vitae  ratione  abstinere  et  aliam  eligere  sum 
coactus,'  quamobrein  mense  Novembri  Vratis- 
laviani  me  contuli,  ubi  ab  111.  Eartels  t.  t.  Recto- 
re Magnifico  d.  VIII  eiusdem  mensis  numero 
civium  academiconiin  sum  adscriptus.  Ab  hoc 
inde  tempore  hasce  artis  medicae  aliarumque  par- 
tes pertactavi : 

Duce  Cei.  Steffens  physicam  experimentalem, 
doctrinam  lucis , caloris  et  colorum,  geographiam 
physicalem  et  anthropologiam,  nec  minus  chemi- 
am tam  experimentalem  quam  pharmaceuticani  et 
aquarum  luedicataruiu  analysin  chemicam  duce 
Cei.  Fischer.  Cei.  Otto  anatomiam  tum  theorc- 
ticam  tum  practicam,  anatomiam  comparativam, 
historiam  foetus  humani  et  sectiones  cadaverum 
forenses  administrare  me  docuit.  Cei.  Trevira- 
num  eleiuenta  botanices,  physiologiam  et  anato- 
niiam  plantarum  explicantem  audivi.  111.  Bartels 
physiologiae  corporis  humani,  generationis  et  vi- 
tae Istadiorum,  electricitatis  aniiualis  hominum, 
temperainentoruiiiet  pathologiae  generalis  cogniti- 
onem debeo.  Cei.  Benedict  encyclopaediam  me.^ 


dicam,  oplithalmiatricen  atque  fascias  chirurgicas 
applicandi  artem,  chirurgiam  cum  generalem 
tum  specialem  me  docuit;  nec  mimis  scholam 
clinicam  chirurgicam,  cui  praeest,  frequentare 
milii*  permisit.  111.  Remer,  summe  mihi  ve- 
nerando, cuius  benevolentiae  erp  me  semper 
«^rato  animo  recordabor,  materiam  medicam, 
niethodum  formulas  ni edicas  concinnandi,  thera- 
piam generalem  et  specialem  debeo , ipsoque  in 
medicina  facienda  per  annum  et  sex  menses 
duce  gavisus  sum.  Cei.  Andree  scdiolas  obstetri- 
cias tam  theoreticas  quam  practicas,  et  clinicum 

obstetricium  frequentavi. 

Exeunte  mense  Aprili  huius  anni  in  Univer- 
sitatem Berolinensem  me  contuli.  Hic  exercita- 
tionibus medico  practicis  in  clinico  111.  Berends 

adfui,  nec  minus  institutum  cliniciun  chirurgicum 

in.  Graefe  et  exercitationes  in  machina  phantonie 
IU.  de  Siebold  frequentavi. 

Quibus  praeceptoribus  omnibus  pro  benefi- 
ciis in  me  collatis  gratias  quam  maximas  ago, 
nec  unquam  eos  pia  mente  cqlere  desinam.  lam 
vero  tentamine  examineque  rigoroso  coram  Cr^- 
tiosa  Facultate  medica  Berolinensi  rite  absolutis, 
spero  fore,  ut  post  hanc  dissertationem  palam  de- 
defensam  summi  in  medicina  et  chirurgia  hono- 
res in  me  conferantur. 


THESES  DEFENDENDAE. 


r.  Gonorrhoea  nou  est  indolis  syphiliticae. 

II.  Natura  medicatrix  optimus  medicus.  1 
III.  Mulieribus  coitus  non  est  necessarius. 

IV^.  Nulla  sunt  medicamina  universalia. 

Y.  Hydrops  ex  actione  vasorum  resorbentium  sup- 
pressa originem  ducit. 


